আবুল ফারাজ আল-ইসফাহানি
আলী ইবনুল হুসাইন আল-ইসফাহানি, যিনি আবুল ফারায আল-ইসফাহানি (আরবি: أبو الفرج الأصفهاني) নামে পরিচিত (৮৯৭-৯৬৭) ছিলেন একজন প্রখ্যাত লেখক, ঐতিহাসিক, কুরাইশ বংশোদ্ভূত কবি, গল্পকার ও সঙ্গীতজ্ঞ। তার সম্পূর্ণ নাম হল : আবুল ফারাজ আলী ইবনুল হুসাইন ইবনে মোহাম্মাদ ইবনে আহমাদ ইবনে আল-হাইসাম আল-উমাওয়ি আল-ইসফাহানি। তিনি প্রধানত বাগদাদে বসবাস করতেন। তিনি কিতাব আল-আগাানির (কবিতার বই) লেখক হিসাবে অধিক পরিচিত, যাতে আরবি কবিতার প্রথম প্রত্যয়িত সময় কাল (৭ম থেকে ৯ম শতাব্দী) ও কবি ও সঙ্গীতজ্ঞদের জীবন সম্পর্কে তথ্য অন্তর্ভুক্ত রয়েছে।